cyanic-selkie/wikianc huggingface dataset:
Galen Rupp
Profesjonell karriere
Han slo sin gamle personlige rekord med over tjue sekunder da han løp 10.000 meter på 27:10.74 i et stevne i Palo Alto i mai 2010, og deretter vant han for andre år på rad den nasjonale tittelen på 10.000 meter da han vant USA-mesterskapet i friidrett utendørs 2010. Rupp deltok videre på Diamond League-ligaen i 2010, og gjorde flere forbedringer av hans personlige rekorder. Han brøt fire minuttersgrensen på en mile ved stevnet Prefontaine Classic, med tiden 3.57,72, deretter ny personlig rekord på 3000 m utendørs med 7.43,24 ved London Grand Prix, og han forbedret også sin 5000 metersrekord til 13.07,35 på sesongavslutningsstevnet Weltklasse.
Rupp deltok ved Great Edinburgh International Cross Country i 2011 og kom der på andreplass bak Mo Farah, og bidro med det til at USA fikk andreplassen. Han deltok i New York City halvmaraton, hans debut på den distansen, og endte der på tredjeplass med tiden 1.00,30, en tid som gjør ham til den tredje raskeste amerikaneren på halvmaraton. Ved USA-mesterskapet i friidrett utendørs 2011 beholdt han nok en gang sin nasjonale tittelen på 10 000 meter, og de siste 800 meterne løp han på raske 1.52,59. Dagen derpå kom han på tredjeplass på 5000 meter. Senere i juli forbedret han sin personlige rekord til 13.06,86 på 5000 m ved Diamond League-stevnet i Birmingham, der han bl.a. slo regjerende verdensmester Imane Merga, men fikk andreplass bak vinneren Mo Farah.
Under Sommer-OL 2012 i London tok Rupp sølvmedaljen på herrenes 10.000 meter, bak briten Mohammed Farah.
Simoni (andre betydninger)
Simoni kan vise til:
Simoni er også et vanlig italiensk etternavn og kan bl.a. vise til:
Boqueirão do Piauí
Boqueirão do Piauí er en kommune i delstaten Piauí i nordøstregionen av Brasil.
Nini Roll Ankers plass (Oslo)
Nini Roll Ankers plass er en plass på øvre Grünerløkka i Oslo. Plassen ligger foran Foss videregående skole og avgrenses av gatene Øvrefoss, Schleppegrells gate og Steenstrups gate.
På plassen står en hestekastanje og langs Øvrefoss noen kirsebærtrær i rekke. Plassen er oppkalt etter forfatteren Nini Roll Anker. Veinavnet blei vedtatt av Grünerløkka bydelsutvalg 14. april 2011 som del av en pakke for å øke antall veier oppkalt etter kvinner.
Bussen (fjell)
Bussen er et fjell sør i Tyskland i regionen Oberschwaben med en høyde på 767 meter over havet. Det kalles også «Det hellige fjellet i Oberschwaben» og ligger på grensen mellom Schwäbische Alb og Oberschwaben. Fjellet er et viktig pilegrimssted og gir en flott utsikt så langt som til Alpene, som ligger mer enn 100 km lenger sør.
Geologi
Fjellet ble dannet sammen med Alpene under tertiærtiden. Fjellet består av et 8 meter tykt lag av kalkstein og under den siste istiden klarte ikke isbreene og jevne ut fjellet, som derfor fremdeles står i dag.
Historie
Bussen har vært besøkt og aktet siden førhistorisk tid. Kelterne brukte fjellet til ofringer, og en kirke på toppen av fjellet ble nevnt i et dokument fra regjeringstiden til Karl den store i 805, da kirken ble overført til klosteret i St. Gallen. Fra denne tiden har Bussen vært et pilegrimssted.
Super Mario 64
Super Mario 64 (スーパーマリオ64) er et plattformspill til Nintendo 64. Det ble gitt ut i Japan 23. juni 1996, i Nord-Amerika 29. september 1996 og i Europa 1. mars 1997. Sammen med Pilotwings 64 var det en av lanseringstitlene for den da nye konsollen. Som Nintendos flaggskip har spillet solgt over tolv millioner eksemplarer totalt, ikke medregnet Wiis Virtual Console-salgstall.
Bussen (fjell)
Historie
På 1200-tallet ble det bygd et kongelig slott av Hohenstaufen. Etter at dette dynastiet brøt sammen ble slottet eid av grevene av Veringen, og kom slik under huset Habsburg. I 1387 lånt bort til Seneschal av Waldburg. De militære og politiske funksjonene til Bussen stoppet opp i 1633, da slottet ble ødelagt av svenske tropper under trettiårskrigen.
Super Mario 64
Super Mario 64 var det første tredimensjonale plattformspillet i Mario-serien og etablerte med det en ny arketype til sjangeren, i likhet med hva Super Mario Bros. gjorde med todimensjonale sideskrollende plattformspill. Spillet har påvirket mange senere tredimensjonale spill og er blitt kåret til ett av de 15 mest innflytelsesrike spillene gjennom tidene.
Bussen (fjell)
Historie
I 1786 solgte Waldburg-dynastiet herskapet Bussen til Prins Karl Anselm von Thurn und Taxis. Etter Reichsdeputationshauptschluss, mediatiseringen og sekulariseringen av mange langvarige og kirkelige fyrstedømmer i det tidligere tysk-romerske riket ble herskapet annektert av det nyopprettede kongedømmet Württemberg i 1806.
Kilder
‎
Super Mario 64
I overgangen fra to til tre dimensjoner erstattet Super Mario 64 de tradisjonelle lineære banene med vidstrakte verdener hvor spilleren må fullføre atskillige og diverse oppdrag med vektlegging på utforsking. Trass i dette klarte spillet å bevare følelsen av tidligere Mario-spill, med flere elementer og figurer fra tidligere spill i serien. Det er hyllet av mange kritikere og fans som ett av de beste videospillene noensinne.
Kontroller
I Super Mario 64 er Marios evner langt mer varierte enn i tidligere spill. Mario kan gå, løpe, krabbe, huke seg ned, svømme, klatre og utføre forskjellige hopp ved hjelp av den analoge styrespaken på spillkontrolleren, enten alene eller i kombinasjon med den blå A-knappen. Siden Marios fremste kjennetegn i de foregående spillene var hoppet hans, ble spesielt dette viet mye oppmerksomhet i spillutviklingen. Mario kan aktivere spesialhopp ved å utføre hoppkombinasjoner eller kombinere et hopp med andre handlinger. Slike spesialhopp inkluderer et høyere dobbelthopp, et ekstra høyt trippelhopp (med forlengs saltomortale), baklengs saltomortale og lengdehopp. Mario kan ved hjelp av hoppet sitt også utføre spesialmanøvere, slik som vegghoppet; å hoppe oppover frem og tilbake mellom to veggkanter for dermed å nå ellers utilgjengelige høyder og det såkalte «Ground Pound»; en bevegelse hvor Mario stanser i lufta, setter seg i sittestilling og deretter smeller ned i bakken. Med Ground Pound-manøveren kan Mario hindre seg selv fra å bli skadet hvis han faller fra store høyder.
Mario kan også løfte, kaste ting (og visse fiender), slå og sparke og svømme under vann. Når han er under vann, vil livsmåleren hans sakte synke (dette representerer hvor lenge han greier å holde pusten). For å unngå å drukne må Mario erstatte luften, enten ved å finne mynter eller luftbobler i vannet, eller vende tilbake til overflaten.
Miljø
Super Mario 64 finner sted i Prinsesse Peachs slott, som består av tre etasjer, en kjeller, en vollgrav og en gårdsplass. Alle disse områdene inneholder innganger til hoved- eller spesialbaner. Området utenfor slottet fungerer som testplass hvor spilleren kan utforske og øve seg på Marios bevegelser.
Banene er fylt med fiendtlige skapninger som angriper Mario, men det finnes også vennlige vesener som kan gi spilleren en hjelpende hånd, gi informasjon eller be om en tjeneste. I hver av banene må Mario samle kraftstjerner («Power Stars»). Hver av hovedbanene inneholder seks hovedstjerner, som hver har et navn som hinter om hvor eller hvordan man får tak i den. Mange av disse omfatter å nedkjempe ekstra sterke fiender, såkalte bosser. Andre oppgaver kan være å løse gåter, kappløpe og samle mynter. Hver av hovedbanene inneholder også en hemmelig stjerne som fås ved å samle 100 mynter i banen. Mario låser opp dører i slottet med nøkler som han skaffer etter å ha slått Bowser i spesialbaner.
Handling
Handlingen i Super Mario 64 starter når Mario mottar et brev fra Prinsesse Peach som vil at han skal komme til hennes slott og få en kake som hun har bakt for ham. Etter ankomsten får Mario vite av Toad at Bowser har invadert slottet og tatt prinsessen og tjenerne til fange. Bowser har brukt kraften til 101 av slottets 120 kraftstjerner til å transformere mange av slottets malerier om til innganger til andre verdener. Der overvåker undersåttene hans stjernene. Mario setter ut på et eventyr, med et oppdrag om å gjenvinne stjernene, redde prinsessen og gjenopprette orden i slottet. Til slutt klarer Mario å beseire Bowser, redde Prinsesse Peach og hennes tjenere fra fangenskapet og å gjenvinne kraften fra stjernene til slottet. Prinsessen belønner Mario ved å bake kaken som hun hadde lovet ham.
Utvikling
Allerede i 1990 hadde Shigeru Miyamoto fått ideen om å lage et Mario-spill i 3D, og dette var samtidig som han arbeidet med spillet Star Fox. Han utviklet flesteparten av konseptene mens Super NES ennå dominerte og ville først gjøre Super Mario 64 til et spill for denne konsollen. Til slutt bestemte han seg likevel for å utvikle det til Nintendo 64 grunnet dens bedre tekniske spesifikasjoner. Det tok utviklingsteamet tre år å mestre de nye mulighetene som oppsto med Nintendo 64, og ytterligere to år å utvikle selve spillet. Super Mario 64 var det første spillet Miyamoto regisserte siden han ble forfremmet i sin stilling i Nintendo i 1980-årene.
Utviklingen startet med å bygge opp figurene og kamerasystemet, noe som tok rundt ett år. I 1995 startet de med å utvikle banene. Miyamoto og hans medarbeidere var i begynnelsen usikre på hvilken retning spillet skulle bygges opp. Utviklerne brukte flere måneder på å velge hvordan kamerasystemet skulle være og hvilket oppsett banene skulle ha. I begynnelsen hadde de tenkt seg at banene skulle ha en bestemt lineær sti (som de tidligere 2D-spillene i serien) men de bestemte seg etter hvert for å bygge banene helt i 3D hvor spilleren kunne ferdes fritt. Selv om mesteparten av spillet ble slik, ble likevel elementer fra den tidligere lineære tankemåten implementert i spillet (slik som når man er i banen som fører til konfrontasjonen med Bowser; her tvinges man til å gå mot Bowsers tilholdssted fremfor å utforske). Det ble også lagt mye vekt på å gjøre Marios bevegelser så naturtro som mulig.
I Super Mario 64 ble det flere gåter å løse enn det som var vanlig i tidligere Mario-spill. Dette skyldtes at The Legend of Zelda: Ocarina of Time var under utvikling på samme tid. Men siden Super Mario 64 ble sluppet flere år før Ocarina of Time, valgte Miyamoto å bruke flere av ideene til Super Mario 64, noe som førte til flere likhetstrekk mellom de to spillene.
Med Super Mario 64 ønsket Shigeru Miyamoto å inkludere flere detaljer og ideer som utviklerne hadde hentet fra virkeligheten. Et eksempel på dette var da Miyamotos medarbeider Takashi Tezuka fikk en idé om å inkludere sin kone i spillet.
I januar 1996 bekreftet Miyamoto i et intervju at spillet var cirka 50 % ferdiglaget. På den tiden hadde spillet 32 baner (uten bonusområder), men antallet måtte reduseres fordi det ikke var plass til så mange. Spillet fikk 15 hovedbaner, sammen med ti minibaner.
Forskjeller mellom den engelske og den japanske versjonen
Super Mario 64 var et av de første spillene hvor Charles Martinet ga stemme til Mario, og han hadde stemmen til Mario i både den japanske og engelske versjonen av spillet. I den japanske versjonen, som ble utgitt først, snakkes det derimot mye mindre enn i den engelske, som ble utgitt i resten av verden. Et eksempel på det er når Mario sier «let's go» idet han entrer en bane. Denne replikken finnes ikke i den japanske versjonen. Prinsesse Peach sier ingenting i den siste scenen av spillet i den japanske versjonen. I tillegg til at det snakkes mer i den engelske versjonen, er det også forskjeller i replikkene mellom de to versjonene. Når spilleren kjemper mot Bowser og Mario klarer å slenge Bowser noen meter bortover, roper han «here we go» i begge versjoner. Men når han slenger Bowser langt av gårde, roper han «so long, King Bowser!» i den engelske versjonen. I den japanske versjonen sier han kun «bye-bye», enten han kaster Bowser langt eller kort. Mario sier heller ikke «hello» i den japanske versjonen når ansiktet hans hilser spilleren velkommen idet spillet startes. Han snakker heller ikke i søvne i den japanske versjonen.
Mange av navnene på figurene er også annerledes. Prinsesse Peach var for eksempel kjent under navnet «Princess Toadstool» i USA (toadstool er det engelske ordet for en hattsopp), og Super Mario 64 var et av de første spillene hvor navnet Peach ble brukt istedenfor navnet Toadstool i den engelske versjonen. Nesten alle figurene man støter på i spillet har andre navn i den japanske versjonen. For eksempel er det store bjeffende Pac-Man-lignende uhyret Chain Chomp kjent under navnet «Wanwan» i den japanske versjonen. Wanwan er et japansk lydord som tilsvarer det norske «voff, voff» for bjeffingen til en hund. Mange av banene og oppdragene har også forskjellige navn. Bob-omb Battlefield er for eksempel kjent som «bomuhei senjõ» (ボムヘイ せんじょう). Ordet «senjõ» betyr slagmark. I den nye versjonen av spillet, som ble sluppet til Nintendo DS, Super Mario 64 DS, var stemmene og replikkene like i begge versjoner. I den siste scenen av spillet (hvor Peach takker Mario) snakker derfor Peach på engelsk, med japansk undertekst i den japanske versjonen.
Mottakelse
Nettsiden 1UP.com roste spillet for å ha gitt spillere en myk innvielse til 3D-spill ved å begynne lett, for så å øke vanskelighetsgraden. Super Mario 64 ble utnevnt til det spillet som ga det endelige eksemplet på hva 3D-utforming kunne brukes til i et spill, og også at det var dette spillet som satte kursen for hvilken vei Nintendo ville ta med sin Nintendo 64. Nettsidens anmeldelse konkluderte derimot også med at Nintendo 64, både selve maskinen og kontrolleren, var svært godt laget for et spill som Super Mario 64, men at den sviktet på andre områder som gjorde at maskinen til slutt ble liggende etter Sonys PlayStation i popularitet og støtte fra tredjeparts spillutviklere.
Da spillnettsiden GameFAQs i forbindelse med sitt tiårsjubileum inviterte sine brukere til å kåre verdens ti beste videospill, havnet Super Mario 64 på en trettendeplass. Nettsiden IGN ga spillet en femteplass på sin liste over 100 beste spill, med begrunnelsen at spillet hadde revolusjonert måten 3D-spill ble spilt på og «oppgraderte Nintendos maskotspillserie for en ny generasjon spillere». Da nettsiden GameSpy gjorde en kåring av «tidenes 50 beste spill» havnet Super Mario 64 på en ellevteplass. Spillet ble i begrunnelsen rost for grafikken og spillbarheten og konkluderte med at spillet «forblir en av de beste grunnene til å eie en Nintendo 64». Nettsiden GameSpot kåret Super Mario 64 til et av tidenes 15 mest innflytelsesrike spill. Her fikk spillet blant annet ros for å «gjøre bruken av kameraet til en morsom opplevelse». At Mario kunne utføre bevegelser som ikke hadde vært mulig i 2D-spill, som å liste seg forbi fiender eller krabbe på alle fire ble kalt «en stor innovasjon» for et spill som ble sluppet i 1996. Spillet ble feiret for å være et av de første spillene som gjorde bruk av flere grafiske nyvinninger som i dag er vanlig å se i videospill. Partikkeleffekter ble brukt til å simulere støv og røyk, væsker virket flytende og speilbilder ble brukt til å illustrere speil, trapper og vann. Ifølge anmeldelsen ville mange av 3D-spillene som fulgte i årene som kom, ikke ha eksistert, hadde det ikke vært for Super Mario 64.
Michael Grayford fra Liquid Entertainment siterte: «Da jeg spilte Super Mario 64 for første gang, ble jeg meget skuffet. Det var for mange steder å gå og for mye å gjøre, og jeg skjønte egentlig ikke hva meningen med spillet var. Da jeg senere hørte fra alle hvor gøy det var, prøvde jeg det igjen, og det endte med at jeg spilte det helt ferdig. Jeg var meget fornøyd. Hver bane kom med et nytt unikt og kult element til spillbarheten, og jeg kjedet meg aldri.» Warren Spector, tidligere designer fra Ion Storm, kommenterte at «Det er ikke mulig å skvise inn så mye i ett eneste spill. Mario kan gjøre ti ting, minst, og likevel føles det aldri innskrenket. Intet spill har gjort en bedre jobb i å vise målet før det kan nås, å tillate spillere å lage en plan og deretter iverksette den. Og måten som spillet lar spilleren utforske det samme stedet flere ganger for deretter å hver gang avsløre noe nytt, er en overraskelse. Enhver utvikler som ikke ville ha drept for å ha laget dette spillet, er helt sprø.»
Innflytelse og arv
Super Mario 64 fikk stor betydning for Nintendo og senere utvikling av 3D-spill. Spillet var et av de første spillene som trengte og gjorde bruk av et fritt bevegelig kamera som kunne snus rundt spillfiguren. Man kunne håndtere kameravinkelen manuelt om man ville, og det forhindret spillet fra å bli uspillelig ved at kameraet ble sittende fast i trange hjørner eller bak vegger, et problem som hadde rammet noen spill. Den analoge styrespaken gjordet det mulig for mer varierte bevegelser enn det tidligere kontrollknapper hadde vært i stand til. Spilleren kunne nå variere hvor fort Mario skulle gå ved å trykke hardt eller mykt på kontrollspaken. Både retningen og kraften i mange av Marios bevegelser er avhengig av hvor kraftig en dytter på kontrollspaken.
Nye versjoner og oppfølgere
I 1997 ble det sluppet en ny versjon av spillet i Japan under navnet Shindou Super Mario 64. Denne versjonen var kompatibel med Nintendos Rumble Pak og stemmereplikkene fra den engelske versjonen av spillet var inkludert. Noen grafiske problemer var reparert og spillet var blitt pusset opp grafisk.
I 2004 ble den nye versjonen Super Mario 64 DS sluppet samtidig med lanseringen av Nintendo DS. Her var også Yoshi, Wario og Luigi spillbare figurer. Grafikken var endret litt, spillet hadde flere baner og stjerner, og det var kommet minispill og flerspillermoduser til.
Super Mario 64 kan også lastes ned fra internettjenesten Virtual Console på Nintendos spillkonsoll Wii for 1000 Wii-poeng. Denne versjonen er kompatibel med Nintendo GameCube-kontrolleren og kjører med bedre oppløsning enn det det gjorde på Nintendo 64.
Rykter
Kort tid etter at spillet var sluppet, begynte det å gå rykter om at det var mulig å låse opp Marios bror Luigi som en spillbar figur. Ryktet var basert på en uskarp tekst som kunne ses på slottets gårdsplass; det skulle visstnok stå «L is real 2041». Dette fikk mange til å tro at Luigi var i spillet og kunne låses opp. Multimedianettsiden IGN mottok hundrevis av innsendte koder og metoder som visstnok skulle kunne låse opp Luigi. Ingen av metodene fungerte og i november 1996 tilbød IGN 100 amerikanske dollar i dusør til den som kunne bevise at Luigi var i spillet. En uke senere hadde antall innsendte metoder til IGN gått sterkt ned. Ingen av kodene og metodene som ble sendt inn fungerte.
Gilberto Simoni
Gilberto Simoni (født 25. august 1971) er en italiensk tidligere profesjonell syklist. Han har vunnet etapperittet Giro d'Italia to ganger (i 2001 og 2003).
Han la opp etter Giro d'Italia 2010.
NM i bandy 1972
'''Det 55. norgesmesterskapet i bandy – 1972'''
Onsala
Onsala er et tettsted i Kungsbacka kommune i Hallands län i Halland i Sverige. I 2010 hadde tettstedet 11 951 innbyggere.
1835 i Danmark
Begivenheter i året 1835 i Danmark.
Daphne du Maurier
Bakgrunn
Som datter av skuespilleren Gerald du Maurier og hans hustru Muriel Beaumont, og som barnebarn av forfatteren George du Maurier, vokste hun opp i gode og trygge kår med sine søstre i London og Paris, der hun fikk privat skoleundervisning. Hun var finansielt uavhengig, og viet seg til reiser og seiling – og skrev ved siden av sine første noveller. I en alder av nitten år bestemte hun seg etter en ferie i Cornwall til å slå seg ned der. Hennes forfatterskap handlet for det meste om hendelser ved den engelske kyst.
Karriere og privatliv
Flere av hennes romaner ble filmatisert, blant annet Alfred Hitchcocks Rebecca som vant Oscar i 1940. Bøkene hennes ble oversatt også til norsk og gikk i store opplag. Arne Skouen mente at Uten hensyn (1955) var antisemittisk. De fleste fortellingene handler om romantikk og spenning, og utspilles gjerne i Cornwall der hun bodde ved byen Fowey.
I 1969 ble hun opphøyd til dame og kunne tituleres lady Browning. Hun var datter av skuespilleren Gerald du Maurier og hennes mor var skuespilleren Muriel Beaumont. Daphne du Mauriers bestefar, George du Maurier, var også forfatter og renommert illustratør i bladet Punch. Blant hennes søskenbarn fantes brødrene George, Jack, Peter, Michael og Nicholas Llewelyn Davies som var rollemodeller for fortellingen om «Peter Pan» av J.M. Barrie. Hennes eldre søster Angela ble også forfatter og hennes yngre søster Jeanne ble kunstmaler.
Hun giftet seg med major (senere generalløytnant) Frederick «Boy» Browning i 1932, og med ham født hun tre barn: Biografer har merket seg at ekteskapet tidvis var kjølig og at du Maurier kunne være tilbaketrukket og fjern for sine barn, særlige pikene, når hun var i sin skriveprosess. Hennes ektemann døde i 1965 og kort tid etter flyttet hun til Kilmarth, i nærheten av Par i Cornwall, som ble settingen for hennes roman Huset ved stranden (engelsk utgave i 1969).
Shigeru Yoshida
Shigeru Yoshida (født 22. september 1878, død 20. oktober 1967) var en japansk diplomat og politiker. Han var statsminister i Japan fra 1946 til 1947 og igjen fra 1948 til 1954.
Yoshida tilhørte først Det liberale parti og deretter Japans liberaldemokratiske parti, som han også var formann for.
Yoshidas barnebarn, Taro Aso, var statsminister i Japan i 2008–2009.
Brasileira
Brasileira er en kommune i delstaten Piauí i nordøstregionen av Brasil.
Cuba under Sommer-OL 1964
Cuba under Sommer-OL 1964. 27 sportsutøvere fra Cuba deltok under Sommer-OL 1964 i Tokyo. Cuba kom på 30.-plass med en sølvmedalje.
Egil Teige
Egil Henrik Teige (født 12. mai 1941, død 20. mars 2006) var en norsk programleder i NRKs fjernsynsavdeling.
Han arbeidet både i Dagsrevyen, underholdningsavdelingen og faktaavdelingen. Han ble rikskjendis da han på 1970-tallet begynte å le i en dagsrevysending, og ikke lenge etter dette begynte han i underholdningsavdelingen. Teige jobbet flere steder i NRK-systemet over mange år, blant annet i Dagsrevyen, Underholdningsavdelingen, Forbrukermagasinet og Forbrukerrefleks. Han var programleder for den norske finalen i Melodi Grand Prix i 1978 og 1979 og NRKs kommentator under Eurovision Song Contest i Jerusalem i 1979. De siste årene arbeidet han med dokumentar-serien På skråplanet, om mennesker med sære eller unike leveveier eller hobbyer.
Teige døde etter lengre tids kreftsykdom, og ble 64 år gammel.
Kristdemokraterna
Kristdemokraterna (forkortet KD) er et kristendemokratisk parti i Sverige. Det ble etablert, blant andre av Lewi Pethrus, som «Kristen demokratisk samling» (KDS) i 1964 og skiftet navn til «Kristdemokratiska Samhällspartiet» i 1987. Partiet har hatt sitt nåværende navn siden 1996. KD vært representert i den svenske riksdagen siden 1991
Antall medlemmer var 24 479 ved årsskiftet 2004/2005.
I perioden 2019–2024 har partiet to representanter i Europaparlamentet. De sitter i Det europeiske folkepartiets gruppe.
Kristdemokratiska ungdomsförbundet (KDU) er det politiske ungdomsforbundet som er knyttet til Kristdemokraterna.
Vladimir Kramnik
Vladimir Borisovitsj Kramnik (russisk Владимир Борисович Крамник, født 25. juni 1975 i Tuapse ved Svartehavet) er en russisk sjakkspiller. Da han slo Garri Kasparov i tittelkamp om VM i 2000, ble han PCA-verdensmester i «klassisk sjakk». Da han i 2006 i den såkalte «gjenforeningsmatchen» beseiret FIDEs kandidat Veselin Topalov, fikk han status som den 14. ubestridte verdensmester i sjakkhistorien.
Per mai 2016 har Kramnik en FIDE-rating på 2801, og er dermed nummer to på FIDEs liste over verdens beste sjakkspillere.
Unge år, aldersbestemte mesterskap
Kramniks første internasjonale turnering var U-14-verdensmesterskapet i 1989, der han kom på 2.-plass bak bulgareren Veselin Topalov. I 1991 vant han U-18-verdensmesterskapet i Guarapuava, Brasil.
Stormestertittelen
Kramnik fikk sitt store gjennombrudd i 1992: Han seiret blant annet i stormesterturneringen i Gausdal, og ble tatt ut til Russlands lag til sjakkolympiaden i Manila. Her scoret han 8,5 poeng på 9 partier, en prestasjon som vakte oppsikt. Dette året ble han tildelt stormestertittelen.
Seier over Kasparov i VM-kamp
I 2000 vant Kramnik Linares-turneringen (delt seier med Garri Kasparov) og Dortmund-turneringen (delt med Viswanathan Anand), før han i oktober møtte Garri Kasparov til kamp om VM-tittelen i London. Kramnik vant to partier, spilte 13 remis og tapte ingen, dermed overtok han VM-tronen etter Kasparov.
Tittelforsvar
18. oktober 2004 møtte Kramnik Péter Lékó i en spennende tittelkamp. Den endte 7-7, og etter gjeldende regler beholdt dermed Kramnik tittelen. Lékó ledet foran det siste partiet, som Kramnik altså vant. Denne tittelkampen var opprinnelig tenkt som en etappe på veien mot å forene de to verdensmestertitlene.
Uenighet og gjenforening
Utviklingen i sjakkverdenen medførte at selv om Kramnik forsvarte tittelen mot Lékó, lot det til at verdien av tittelen skrumpet inn. Kasparov hadde fått økt medhold i sine krav på VM-tittelen, etter at FIDE i 1998 gikk bort fra det tradisjonelle systemet med tittelkamper mellom mesteren og en utfordrer, og innførte en upopulær cupturnering med 128 spillere. Dette medførte at de følgende «verdensmestrene» ikke ble tatt helt på alvor i sjakkverdenen.
Etter at Kasparov la opp som spiller tidlig i 2005, gikk FIDE bort fra knockout-prinsippet (de omdøpte turneringen til FIDE Chess World Cup), og planla i stedet en turnering med åtte spillere, som skulle arrangeres i San Luis, Argentina. Både Kramnik og Kasparov ble invitert til å delta, men begge takket nei. Dermed var situasjonen like uklar som før, selv om FIDEs offisielle holdning var at Kramnik hadde frasagt seg alle krav på VM-tittelen.
Billdal
Billdal er et tettsted i Kungsbacka kommune i Hallands län og Göteborg kommune i Västra Götalands län i landskapene Halland og Västergötland i Sverige. I 2010 hadde tettstedet 10 289 innbyggere, hvorav 6 482 i Kungsbacka og 3 807 i Göteborg kommune.
Vladimir Kramnik
Uenighet og gjenforening
Etter San Luis-turneringen, tilbød Kramnik den nye FIDE-verdensmesteren, Veselin Topalov fra Bulgaria – en match for å gjenforene titlene. Disse forhandlingene brøt sammen på grunn av stor avstand mellom partene, men ble senere gjenopptatt, og en gjenforeningsmatch ble spilt høsten 2006 mellom Kramnik og Topalov, som Kramnik gikk seirende ut av. Den ordinære matchen endte 6-6, og tittelen ble avgjort med 4 hurtigsjakk-partier, som Kramnik vant 2,5-1,5.
Ole Berg
Ole Berg (født 7. oktober 1890 i Frol, nå Levanger, i Nord-Trøndelag, død 23. september 1968 i Oslo) var en norsk generalløytnant og forsvarssjef.
Bakgrunn
Berg ble offiser i 1912 og tok i 1915 den militære høyskole. Han oppnådde i 1928 kapteins grad og var sjef for generalstabens etterretningskontor. I perioden 1934–1935 var han sjef for Krigsskolen.
Felttoget i Norge i 1940
Berg var i 1940 oberstløytnant i Generalstaben og avdelingssjef for kommunikasjonsavdelingen. Han ble under kampene i Narvik utnevnt som sjef for 6. brigade den 7. mai 1940. Etter at styrkene i Nord-Norge kapitulerte 10. juni, var han med i en gruppe ledet av major Olaf Helset som skulle samle de forskjellige motstandsgruppene under en felles ledelse i det som skulle bli Milorg. Etter at Helset ble arrestert i februar 1941 tok Ole Berg over ledelsen i Det militære råd og fungerte frem til han måtte flykte til Sverige i januar 1943.
I Sverige ble han militærinspektør og sjef for Militærkontorene Mi2 og Mi4 ved den Den norske legasjonen i Stockholm.
Etter krigen rykket Ole Berg raskt opp i gradene og ble som generalløytnant 1. september 1945 sjef for Hærens overkommando og senere sjef for Forsvarsstaben (i praksis Forsvarssjef) i perioden 1. august 1946 – 31. oktober 1955.
Ole Berg var sønn av ordfører i Frol herred, standartjunker og gårdbruker Godtvard Berg. Ole Berg var far til generalløytnant Ulf Berg.
Utmerkelser
For sin krigstjeneste ble Berg gjort til kommandør med stjerne av St. Olavs Orden, samt tildelt St. Olavsmedaljen med ekegren og Deltagermedaljen.
Liste over Gjøviks gater
Dette er en ufullstendig liste over veier og gater (men også plasser som har husnumre) i Gjøvik (Veier i Hunndalen og Biri tettsteder i Gjøvik kommune er ikke med i oversikten per 6. februar 2009)
Gater og veier som er oppkalt etter kjente personer, er linket til denne personen. Dette er en midlertidig løsning. Opprett gjerne nye artikler som erstatning for nåværende lenker dersom du skriver spesifikt om en aktuell vei/gate i Gjøvik. Om du skriver en artikkel om en av gatene i Gjøvik sentrum, legg uansett til en lenke her.
Gater i Gjøvik
{|
Lorraine Fenton
Lorraine Fenton (født Graham 8. september 1973) er en tidligere friidrettsutøver fra Jamaica (sprinter).
Fenton er blant de mestvinnende jamaicanske friidrettsutøverne med sju VM-medaljer og to OL-medaljer. De fleste er kommet som del av stafettlaget på 4 x 400 meter. Den største meritten er sølvmedaljen på 400 meter etter Cathy Freeman i OL 2000 i Sydney, samt gullet på 4 x 400 meter under VM 2001 i Edmonton.
Asida
Asida (arabisk: عصيدة) er en kjent muslimsk dessert. Det er en slags pudding med karamellsaus, og spises gjerne på Id al-fitr, etter endt Ramadan.
Brejo do Piauí
Brejo do Piauí er en kommune i delstaten Piauí i nordøstregionen av Brasil.
Axia (gens)
Grener og cognomina
Ingen Axii nevnt av antikkens skribenter er bærere av noe cognomen. Tilnavnet Naso finnes imidlertid for mynter preget av familiemedlemmer. Tilnavnet refererer til en person med stor eller spesiell nese.
Se også
Liste over romerske gentes
Jay Hakkinen
Jay Hakkinen (født 19. juli 1977 i Kasilof i Alaska) er en skiskytter fra USA som tre ganger har deltatt i OL (1998, 2002 og 2006). Han er fisker av yrke og har en femteplass som beste plassering i verdenscupen.
Kullavik
Kullavik er en tettbebyggelse i Kungsbacka kommune i Hallands län i Halland i Sverige. Den utgjør den sørlige delen av tettstedet Billdal, som også strekker seg inn i Göteborg kommune.
Opprinnelig besto området av mange små gårdsbruk, men etter at Säröbanan kom i 1903 ble det bygget spredte sommerhus, som gradvis ble til permanente boliger. På 1970-tallet ble det bygget et stort antall moderne villaer og på 1980-tallet kom Kullaviks Centrum med butikker og leiligheter.
Kullavik ble definert som tettsted med 679 innbyggere i 1975. I 1980 hadde befolkningen økt til 1 006. Fra og med 1990 var stedet regnet som sammenvokst med Billdal. I 2010 hadde Kungsbacka-delen av Billdal 6 482 innbyggere.
Artch
Artch er et norsk power metal-band fra Sarpsborg.
Otmar Hasler
Otmar Hasler (født 28. september 1953) var statsminister (tysk Regierungschef) i Liechtenstein fra 5. april 2001 til 25. mars 2009. han ble etterfulgt av Klaus Tschütscher. Hasler tilhører partiet Fortschrittliche Bürgerpartei in Liechtenstein (FBP).
Artch
Bandet ble startet i 1983 av Cato André Olsen og Bernt Jansen. I 1984 ble Geir Nilssen, Jørn Jamissen og vokalist Lars Fladeby med, alle fra et annet lokalt band under navnet «Oxygen». Espen Hoff erstattet Fladeby som vokalist i 1985, men ble drept senere samme år i en motorsykkelulykke på vei til bandøving. Islandske Eiríkur Hauksson ble med som ny vokalist i 1986.
I 1987 spilte de inn sitt debutalbum i Borg Lydstudio i Sefasenteret. Albumet fikk god mottakelse da det ble utgitt i 1988, spesielt blant britiske musikkjournalister, og de fikk toppkarakter i både Kerrang og Metal Forces. Another Return to Church Hill blir i dag regnet som en klassiker innen sjangeren både i Norge og i utlandet. LP-utgaven kom med to forskjellige omslag, ett for Norge/Europa, og ett for USA. Oppfølgeralbumet For the Sake of Mankind ble utgitt i USA, Japan og Norge, men solgte lite. Etter kun to musikkalbum ble bandet oppløst i 1991, men ble gjenforent igjen i 2000. Etter en stille periode hadde de igjen oppdrag i 2017.
Cuba under Sommer-OL 1960
Cuba under Sommer-OL 1960. Tolv sportsutøvere fra Cuba deltok i åtte sporter under Sommer-OL 1960 i Roma. Cuba vant ikke noen medaljer.
Buriti dos Lopes
Buriti dos Lopes er en kommune i delstaten Piauí i nordøstregionen av Brasil.
Jacob Nielsen
Jacob Nielsen (født 26. mars 1768 i Christiania, død 15. desember 1822) var en norsk forretningsmann. Etter at Norges rikeste mann Bernt Anker døde i 1805, ble Nielsen hovedbestyrer i «Det Ankerske fideikommis», formuen den barnløse Anker etterlot seg.
Nielsen deltok ved stormannsmøtet på Eidsvoll den 16. februar 1814. Til det første overordentlige Storting høsten 1814 var han 2. representant fra Christiania. Han var 2. suppleant fra samme valgrets til Stortinget i 1815, men møtte ikke. Jacob Nielsen var ridder av Dannebrogordenen (R.D.D.O.)
Jacob Nielsen var far til telegrafdirektør Carsten Tank Nielsen og farfar til historikeren Yngvar Nielsen (1843–1916).
Finn Øglænd
Finn Helge Øglænd (født 7. oktober 1957 i Stavanger) er en norsk forfatter, lyriker, oversetter og litteraturkritiker. Han vokste opp på et småbruk ved Tananger i Sola kommune.
Øglænd har tatt Forfatterstudiet i Bø. Han har arbeidet ved Skrivekunstakademiet i Hordaland.
Øglænd debuterte i 1983 med diktsamlingen Det opplyste landskapet. Han er en svært produktiv forfatter, og har arbeidet både som lyriker, romanforfatter og forfatter av barne- og ungdomsbøker. Øglænd har mottatt flere litterære priser. For ungdomsboka Dei penaste jentene på TV (2001) mottok han både Sunnmørsprisen og Skolebibliotekarforeningens litteraturpris. I 1998 ble han nominert til både Brageprisen og Norsk litteraturkritikerlags barnebokpris for ungdomsboka Fem dagar, fire netter.
Bamble kirke
Bamble kirke er en trekirke i Bamble kommune i Vestfold og Telemark fylke. Kirken ble bygget i 1845, som en tømret korskirke. Sognepresten i Bamble, Gustav Adolph Lammers, hadde selv tegnet kirken, og den ble oppført like ved ruinene etter den gamle Olavskirken (Skeidi kirke).
Bygningen
Kirken fikk en enkel form, bl.a. et beskjedent tårn. Den regnes som Norges første nygotiske kirke, men bærer også spor av datidens lokale byggeskikk.
I 1902 ble kirken restaurert, og fikk samtidig det nye tårnet som gir kirken det høyreiste utseende den har i dag. Restaureringen og ombyggingen ble ledet av arkitekt Hjalmar Welhaven.
I 1985 ble kirken igjen restaurert, og fikk da bl.a. tilbakeført farvesettingen til slik den hadde vært i 1902.
Inventar
I koret har kirken et stort kors i midten flankert av to altertavler som forestiller loven og evangeliet. Begge altertavlene er malt av Gustav Adolph Lammers. Korset er tegnet av Per Vigeland og skåret av brødrene Anker og Bjarne Walle fra Bamble. Vigeland utførte også glassmaleriet i bakgrunnen. Dette har den oppstandne Kristus som motiv.
Kirkens eldste inventar er et eksemplar av Christian IIIs Bibel fra 1550 og messinglysestaker som lensherre Ove Gjedde skjenket til gamlekirken i 1643.
Alytus landkommune
Alytus landkommune er kommunen omkring Alytus by.
Husavik (Austevoll)
Husavik ligger i Austevoll kommune i Vestland sør på øya Huftarøy. I 1563 kan man første gang lese om gården Husavik. Lokalt uttales navnet Husavikjo. På grunn av gode havneforhold og sentral plassering er Husavik i dag blitt et knutepunkt for fergetransport fra Austevoll og sørover til Sandvikvåg på Stord, via fergesambandet Husavik-Sandvikvåg.
Husavik var en av de første plassene i kommunen som hadde industriarbeidsplasser. Her ble det så tidlig som rundt 1910 etablert slipp og fabrikk for produksjon av båtmotorer av Aksel Olai Haukanes. Han utnytta fossekraften fra elva som renner ned fra Husavikvannet til å drive utstyret i fabrikken. Selv i dag finnes det motorer som er produsert i Husavik.
Ekspresjonisme
Ekspresjonisme og ekspresjonistisk betegner en kunstretning og en uttrykksform, og har preget de fleste kunstneriske disipliner som billedkunst, litteratur, musikk, teater, film, dans og arkitektur. At et kunstverk er «ekspresjonistisk» betyr gjerne at verket uttrykker kunstnerens indre følelser, gjennom en subjektiv og forvridd fremstilling av den ytre verden. Uttrykket i ekspresjonistisk billedkunst er ofte kantete, nervøst og voldsomt.
Historikk
Eksempler på ekspresjonistiske stilelementer kan finnes langt tilbake i kunsthistorien, som i den spanske barokkmaleren El Grecos bilder, eller Francisco Goyas «sorte malerier», som han malte mot slutten av sitt liv. Kunstretninger som postimpresjonisme, fauvisme og symbolisme, og kunstnere som Edvard Munch, Paul Gauguin, Paul Cézanne og Vincent van Gogh blir sett som forløpere for ekspresjonismen.
Som en egen kunstnerisk retning assosieres ekspresjonisme først og fremst med Tyskland i årene mellom ca. 1900 og 1940. Kunstnergrupper som Die Brücke og Blaue Reiter blir ansett som de mest fremstående representantene for den tyske ekspresjonismen, i tillegg til filmskapere som Fritz Lang.
Ekspresjonismen ble begrepsfestet som en motsetning til impresjonismen. I et ekspresjonistisk kunstverk vil gjengivelsen av et umiddelbart inntrykk av den sette verden måtte vike for komplekse tolkninger av en mer psykologisk natur. Ekspresjonistisk kunst forbindes gjerne med framstillinger av angst og sjelelig mørke, og kan ses i sammenheng med andre viktige kunstneriske og intellektuelle bevegelser på 1900-tallet som eksistensialisme og psykoanalysens teorier om det underbevisste.
Veien gamle skole
Veien gamle skole er Ringerikes eldste skolebygning. Skolen ble innviet den 22. oktober 1864 og kostet kr 2 960,00 å bygge. Den fungerte som folkeskole uavbrutt fram til sommeren 1965. Fra høsten samme året tok nye Veien skole over, samtidig som Follum skolekrets ble innlemmet i Veien og Follum skole nedlagt. Opprinnelig var disse skolekretsene samme krets og soknet til Veien skole, men etter at Randsfjordbanen kom i 1868 ble det etablert en rekke nye fabrikker oppover langs Begnaelva. Det førte til at elevtallet steg så mye at man i 1898 måtte bygge en egen skole, Follum skole, for å ta av for Veien skole.
Ekspresjonisme
Historikk
Ekspresjonismen ble fordømt av de tyske nazistene som «entartete Kunst», det vil si utartet og degenerert kunst.
Innenfor dansekunsten er Mary Wigman en av de moderne dansepionerene som er ekspresjonistiske, og det kommer spesielt godt frem i hennes koreografi "Hexentanz" (tysk for "Heksedans") fra 1913.
Veien gamle skole
Veien gamle skole ligger på Veien i tidligere Norderhov kommune, nærmest midt inne i det store gravfeltet – Veien-feltet, og i sørøstenden av Heradsbygda. Den ble opprinnelig bygget etter initiativ fra residerende kapellan Peder Broch og gårdbruker, senere stortingsrepresentant Olaus Olsen Færden. Veien gamle skole er i dag skolemuseum.
Arild Ravndal
Arild Ravndal (født 4. april 1960) er en norsk tidligere fotballspiller som spilte midtstopper for Viking FK fra 1983 til 1990. Han kom til Viking fra 4. divisjonsklubben Saif foran 1983-sesongen. Ravndal fikk med seg 51 kamper i 1. divisjon og er kanskje mest kjent for staffesparket han tok mot Vard i 1988 på overtid i kampen. Ravndal scoret og målet førte til at Viking rykket opp i den øverste divisjonen i Norge igjen.
Etter 1990-sesongen forlot han Viking for å bli spillende trener for 3. divisjonsklubben. Han trente Ganddal i tre sesonger, før han i 1994 tok over som trener for 2. divisjonsklubben.
I november 1979 var Ravndal på en ukes prøvespill hos.
Hasslöv
Hasslöv er et tettsted i Laholm kommune i Hallands län i Halland i Sverige. I 2010 hadde tettstedet 228 innbyggere.
Ysby
Ysby er et tettsted i Laholm kommune i Hallands län i Halland i Sverige. I 2010 hadde tettstedet 260 innbyggere.
Yngvar Hagen
Yngvar Hagen (født 24. september 1909 i Fredrikstad, død 22. mars 1993) var en norsk zoolog.
Hagen var formann i Norsk Zoologisk Forening fra 1955 til 1958.
Mark Lillis
Mark Anthony Lillis (født 17. januar 1960 i Manchester, Stor-Manchester, England) er en tidligere engelsk fotballspiller og fotballmanager. Han har spilt for sju engelske fotballklubber, mens han har vært manager for en engelsk fotballklubb.
Lillis er nå assistentmanager for Morecambe i National Conference.
Trener/manager
I mars 2003 ble han også assistenten til Sammy McIlroy som var sjef for, og denne deltidsjobben hadde han fram til oktober 2003. Deretter ble han assistentmanageren til Sammy McIlroy i Stockport County, og da McIlroy sa opp denne jobben i november 2004 ble Lillis midlertidig manager i klubben fram til 18. desember 2004 da Chris Turner overtok som ny manager.
30. mai 2006 ble Mark Lillis nok en gang ansatt som assistentmanageren til Sammy McIlroy. Denne gang i Morecambe der han skrev under på en 2-årskontrakt som binder han til klubben ut 2007/08-sesongen.
Uwe Dotzauer
Uwe Dotzauer (født 19. februar 1959) er en tidligere tysk kombinertløper.
Hu Muying
Hu Muying (født 1941 i Yan'an i Kina) er en kinesisk neomaoistisk kommunistisk aktivist og datter av Mao Zedongs mangeårige sekretær, Hu Qiaomu (død 1992). Hun er (2011) president for Beijings vennskapsforening for Yan'ans sønner og døtre, som omfatter etterkommere av partifolk som sluttet seg til Mao før 1949, og som er eksponent for det såkalte kronprinspartiet innen det kinesiske kommunistparti.
Uwe Dotzauer
Han representerte DDR fra 1977 til 1987. Han tok bronse i junior-VM 1977 og 1978. I sitt første internasjonale seniormesterskap ble han nummer fem under OL i Lake Placid 1980. Han beste prestasjon var under VM i Oslo 1982, der han var på det østtyske laget som tok gull i lagkonkurransen og tok bronse individuelt.
Hu Muying
Vennskapsforeningen har blant sine medlemmer personer som Maos datter Li Min, Zhou Enlais niese Zhou Bingde, Ren Bishis datter Ren Yuangfang, Lu Dingyis sønn Lu Jianjian, Guo Morous datter Guo Shuying, og mange andre.
Uwe Dotzauer
Hans eneste verdenscupseier fikk han sesongen 1983/84 i Seefeld. Denne sesongen ble han også nummer to sammenlagt i verdenscupen.
Sveitsisk franc
Sveitsiske franc (tysk entall og flertall Franken; fransk franc, flertall francs; italiensk franco, flertall franchi; retoromansk franc, flertall francs) er myntenheten i Sveits.
1 franc deles inn i 100 Rappen (tysk), centimes (fransk), centesimi (italiensk), raps (retoromansk).
Siden 1923 har Liechtenstein vært i toll- og valutaunion med Sveits. Sveitsiske franc brukes også i Liechtenstein.
Valutakode i henhold til ISO 4217 er CHF.
Marte Engebrigtsen
Marte Engebrigtsen (født 4. juli 1979 i Oslo) er en norsk skuespiller. Hun gikk ut av Statens Teaterhøgskole i 2007. Samme år debuterte hun på Nationaltheatret i forestillingen Ulrike Maria Stuart og som Sonja i Reisen til Julestjernen. Hun har siden spilt en rekke roller på Nationaltheatret, og er kanskje særlig kjent for sitt samarbeide med Christopher Nielsen og Anders T. Andersen, først som Annie i Jokkes verdiløse menn, som Fru Bjørge i Hustyrannen og siden som Heidi i Entropi. Hun spilte fra 2016 til 2018 hovedrollen som Ingmar Bergmans mor i Fortrolige samtaler på Nationaltheatret, Riksteatret samt på Dramaten i Stockholm og Kennedysenteret i Washington D.C.
Viljo Revell
Viljo Gabriel Revell (født 25. januar 1910 i Vasa, død 8. november 1964) var en finsk arkitekt. Revelle er et av de store navnene i finsk arkitektur, og han oppnådde også stor internasjonal anerkjennelse. Rådhuset i Toronto, Canada, er hans mest kjente verk utenfor Finland.
Revell gikk ut fra gymnaset i Vasa i 1928 og ble ferdig arkitekt fra Tekniska högskolan i Helsingfors i 1937. I 1941 giftet han seg med Maire Myntti, og de fikk tre døtre som ble født 1942, 1943 og 1945.
Victoriano Luciano
Victoriano Luciano (født 28. mai 1833 i Cavite City i Cavite i Filippinene, henrettet 12. september 1896 i Cavite) var en apoteker og filippinsk nasjonalist under den filippinske frigjøringskrig mot spanjolene.
Han drev sitt egen apotek i byen Cavite. Han hadde lyktes i å ekstrahere oljer fra filippinske blomster som sampaguita, champaca, og ilang-ilang, og forbedret smaken på sigarettene han solgte. Han delte ut gratis medisiner under koleraepidemien i 1892. Han var medlem av det filippinske frimureri, som spanjolene fant ut konspirerte mot det spanske styre. Han ble arrestert og holdt fengslet i Fort San Felipe i Cavite. Han forsvarte seg i retten, men da den filippinske revolusjon startet, ble han og tolv andre (De tretten Cavite-martyrer) henrettet den 12. september 1896.
De øvrige som ble henrettet var Luis Aguado, Eugenio Cabezas, Feliciano Cabuco, Agapito Conchu, Maximo Gregorio, Maximo Inocencio, Jose Lallana, Severino Lapidario, Alfonso de Ocampo, Francisco Osorio, Hugo Perez og Antonio San Agustin.
Cabeceiras do Piauí
Cabeceiras do Piauí er en kommune i delstaten Piauí i nordøstregionen av Brasil.
Forbundsrådet (Tyskland)
Forbundsrådet i Tyskland (Deutscher Bundesrat) er et organ opprettet med hjemmel i den tyske forfatningen. Medlemmene i Forbundsrådet utnevnes av Tysklands delstater og er som oftest regjeringsmedlemmer i disse delstatene.
Europaparlamentsvalget i Tsjekkia 2009
Europaparlamentsvalget i Tsjekkia 2009 ble avholdt fredag og lørdag 5.-6. juni 2009. Det ble valgt 22 mandater til Europaparlamentet.
Forbundsrådet (Tyskland)
De øvrige faste forfatningsorganer er Tysklands president, forbundsdagen, forbundsregjeringen og forfatningsdomstolen.
Fra 1949 til 1990 omfattet Forbundsrådet bare Vest-Tyskland og ikke DDR og heller ikke Berlin. DDR hadde sitt eget styresett.
Forbundsrådets oppgaver
Forbundsrådet deltar sammen med Forbundsdagen og Forbundsregjeringen i prosessen med å gi lover som gjelder for hele Tyskland.
Den økende integrasjonen i Europa innebærer at stadig mer statlig myndighet overføres til Den europeiske union. På flere samfunnsområder kan EU gripe direkte inn gjennom forskrifter. Når de tyske delstatene etter den tyske grunnloven har innflytelse på nasjonale spørsmål, skal de derfor også ha innflytelse når disse myndighetsområdene overføres til EU. I slike tilfeller er det Forbundsrådet som i de politiske prosesser deltar på delstatenes vegne.
Forbundsrådets medlemmer
Hver delstat er representert i forbundsrådet ved medlemmer av delstatsregjeringen. På denne måten ivaretas delstatenes interesse i utformingen av forbundsrepublikkens politikk. I samarbeidet mellom de føderale myndigheter og delstatene i Tyskland - som er tettere enn det som for eksempel gjelder i USA - fungerer forbundsrådet i en viktig mellommannsfunksjon.
Presidenten i forbundsrådet
Embetet som forbundsrådspresident regnes etter presidenten, presidenten for Forbundsdagen og kansleren, som nummer fire i den tyske statsrettslige rangorden.
Forbundsrådets bygning
Forbundsrådet holder til i Preußisches Herrenhaus i Berlin, tidligere sete for overhuset i Preussens parlament.
Historie
Forbundsrådet går tilbake til det nordtyske forbund og det tidligere tyske forbund. Med grunnleggelsen av nasjonalstaten Tyskland i 1871 ble rådets myndighet utvidet til hele Tyskland.
Representanter
Presidentskapet for forbundsrådet går på omgang mellom delstatenes regjeringssjefer. Forbundsrådspresidenten fungerer som Tysklands statsoverhode om presidentembetet blir ledig, men kun til en ny forbundspresident er valgt, noe som må skje innen en måned.